# **Aktualizácia predbežného plánu financovania podpory výskumu, vývoja a inovácií**

**Sekretariát RVVTI predkladá RVVTI na schválenie aktualizáciu Predbežného plánu financovania podpory výskumu, vývoja a inovácií** (ďalej len „predbežný plán“). Aktualizácia je vytvorená na základe informácií poskytnutých Agentúrou na podporu výskumu a vývoja dňa 19.3.2024, 28.3.2024 a 18.6.2024, Ministerstvom školstva, výskumu, vývoja a mládeže SR dňa 21.6.2024 a 13.8.2024, Ministerstvom zdravotníctva SR dňa 21.6. 2024, 2.7.2024 a 13.8.2024 , Ministerstvom hospodárstva SR dňa 27.6.2024 a 1.8.2024, Inštitútom pre stratégie a analýzy ÚV SR dňa 12.7.2024. Ďalšie úpravy boli vykonané na základe pripomienok Koordinačnej platformy, ktoré boli dodané v priebehu augusta 2024.

**Poskytovatelia predkladajú aktualizáciu predbežného plánu v súlade so Záväznou metodikou riadenia, financovania a hodnotenia podpory výskumu, vývoja a inovácií** v prípadoch ak v prvom roku platnosti dôjde vo vzťahu k výzvam a/alebo projektom k niektorej z nasledovných zmien:

1. doplnenie novej výzvy do plánu;
2. odstránenie výzvy z plánu;
3. zmena indikatívnej finančnej alokácie určenej na výzvu o viac ako 20 % oproti pôvodnému plánu;
4. posun plánovaného vyhlásenia výzvy o viac ako 4 mesiace

RVVTI môže, v prípade, že identifikuje nesúlad predloženého návrhu zmeny predbežného plánu s Národnou stratégiu a/alebo RIS3, zaviazať poskytovateľa, aby vykonal nápravné opatrenia a predložil odpočet ich plnenia.

**Celkovo bolo navrhnutých 31 zmien:**

* Agentúra na podporu výskumu a vývoja – 3 zmeny
* Ministerstvo školstva, výskumu, vývoja a mládeže – 13 zmien
* Ministerstvo hospodárstva SR – 6 zmien
* Ministerstvo zdravotníctva SR – 8 zmien
* Úrad vlády SR (Inštitút pre stratégie a analýzy) – 1 zmena

**Stanovisko sekretariátu RVVTI:**

Sekretariát RVVTI odporúča schváliť predloženú aktualizáciu Predbežného plánu

Odôvodnenie:

* Rok 2024 predstavuje prvý rok spustenia predbežného plánu a záväznej metodiky. Prioritou je podporenie spolupráce s poskytovateľmi a zoznámenie sa so záväznou metodikou a jej procesmi, nie trestanie chýb.
* Dotknuté výzvy sú až na dve výnimky (zmena termínu pri výzve *Podpora aplikovaného biomedicínskeho výskumu* a *Podpora aktivít v rámci členstva SR v ESFRI výskumných infraštruktúrach* ) financované mimo zdroje Národnej stratégie výskumu, vývoja a inovácií a preto Úrad podpredsedu vlády SR nemá v prípade neschválenia zmien priamy vplyv na ich financovanie.
* Zmeny v predbežnom pláne financovania vychádzajú z už schváleného harmonogramu Programu Slovensko (schváleného Monitorovacím výborom). Odmietnutie zmien zo strany RVVTI by mohlo viesť k ďalšiemu zdržaniu implementácie Programu Slovensko.

**Návrh zmien voči schválenému predbežnému plánu**

Aktualizácia predbežného plánu predložená APVV zahŕňa tieto zmeny:

1. V rámci výzvy č. *1.5.2.* *Všeobecná výzva APVV pre mladých vedeckých pracovníkov* sa navyšuje indikatívna alokácia na 10 mil. eur. Pôvodne schválená alokácia: 7,5 mil. eur. Upravené znenie výzvy je priložené.

Odôvodnenie: Návrh sa predkladá na základe rozhodnutia Predsedníctva APVV o navýšení celkového rozpočtu predmetnej výzvy.

1. Navrhuje sa doplnenie troch nových bilaterálnych výziev do predbežného plánu (znenie výziev je priložené):
   * Bilaterálna výzva Slovensko – Maďarsko (č. 1.3.2.)
   * Bilaterálna výzva Slovensko – Taiwan - nadviazanie alebo zintenzívnenie spolupráce (1.3.3.)
   * Bilaterálna výzva Slovensko – Taiwan - riešenie spoločných projektov (1.3.4.)

Odôvodnenie: Návrh sa predkladá na základe nadviazania novej spolupráce so zahraničným partnerom.

1. V rámci výzvy č. *2.3.8. Dunajská stratégia* sa indikuje pravdepodobná zmena v termíne vyhlásenia výzvy na rok 2024. Pôvodne schválený termín: 2025. Upravené znenie výzvy je v prílohe č. 1 pod novým číslom 1.3.5.

Odôvodnenie: Návrh sa predkladá na základe informácie od hlavnej koordinačnej jednotky výzvy, ktorou je Rakúsko.

Aktualizácia predbežného plánu predložená Ministerstvom školstva, výskumu, vývoja a mládeže SR zahŕňa tieto zmeny:

1. V rámci výzvy č. *1.1.1. Rozvoj doktorandských škôl* sa ruší maximálna výška podpory na projekt. Pôvodne schválená maximálna výška podpory: 3. mil. eur. Zároveň sa upravuje plánovaný termín vyhlásenia a uzavretia výzvy na rok 2025 a 2026. Pôvodne schválený termín: vyhlásenie výzvy - december 2024, uzavretie výzvy - marec 2025. Upravuje sa názov výzvy na Doktorandi. Upravené znenie výzvy je v prílohe č. 1 pod novým číslom 2.1.1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci výzvy č. *1.2.1. Podpora aktivít v rámci členstva SR v ESFRI výskumných infraštruktúrach* sa precizuje plánovaný termín vyhlásenia a uzavretia výzvy na 2Q/2025 a 3Q/2025. Pôvodne schválený termín: vyhlásenie výzvy - október 2024, uzavretie výzvy - január 2025. Upravené znenie výzvy je v prílohe č.1.

Odôvodnenie: Návrh sa predkladá z dôvodu stále prebiehajúcej prípravy programu APVV v spolupráci s VAIA a úzkeho prepojenia s výzvou 2.2.1. Technické zariadenia a laboratórne vybavenie pre výskum, ku ktorému sa uvedený program APVV vzťahuje.

1. V rámci výzvy č. *1.2.2. Teamingové výskumné centrá II*  sa precizuje plánovaný termín vyhlásenia výzvy na 3Q/2024. Pôvodne schválený termín: marec 2024. Upravené znenie výzvy je v prílohe č. 1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci projektu č. *1.2.3. Národný projekt Rozvoj konceptu otvorenej výskumnej infraštruktúry SAV pre aplikovaný výskum v podmienkach SR* sa znižuje plánovaná výška grantu na projekt na 12 146 332 €. Povodne schválená výška grantu na projekt: 17,386 mil. eur. Zároveň sa upravuje plánovaný termín začatia realizácie projektu na 3Q/2024. Pôvodne schválený termín: apríl 2024. Upravené znenie výzvy je v prílohe č. 1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. Navrhuje sa doplnenie nového projektu do predbežného plánu: *Národný projekt STRATUM – Strategický projekt rozvoja dátových služieb poskytovaných prostredníctvom informačných systémov a implementácie dátovej vedy a analytiky pre vedeckú komunitu a podporu znalostnej spoločnosti*. Znenie projektu je v prílohe č. 1 pod číslom 1.2.4.

Odôvodnenie: Návrh sa predkladá na základe zmeny priorít rezortu.

1. V rámci výzvy č. *1.3.1. Podpora projektov so Seal of Excellence alebo s inou známkou kvality* sa upravuje cieľ aj zameranie výzvy*.* Znižuje sa indikatívna alokácia na 10 mil. Eur. Pôvodne schválená alokácia: 34 mil. Eur. Zároveň sa ruší maximálna výška podpory. Pôvodne schválená maximálna výška podpory: 2,5 mil. eur. Plánovaný termín vyhlásenia výzvy sa upravuje na 2026. Pôvodne schválený termín: 2024. Upravuje sa názov výzvy na *Podpora projektových kancelárií na podporu účasti v Európskom výskumnom priestore*. Upravené znenie výzvy je v prílohe č. 1 pod novým číslom 3.2.2.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci projektu č*. 1.3.9. Národný projekt Partnerstvá Horizont Európa* sa znižuje indikatívna alokácia na 30 mil. eur. Pôvodná alokácia: 40 mil. eur. Plánovaný termín vyhlásenia projektu sa precizuje na 3Q/2024. Upravuje sa názov projektu na *Partnerstvá a Programy Horizont Európa*. Upravené znenie výzvy je v prílohe č. 1 pod novým číslom 1.3.11.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci projektu č. *1.3.10. Národný projekt Horizontálna podpora účasti SR v Európskom výskumnom priestore II*  sa znižuje indikatívna alokácia na 5,787 mil. eur. Pôvodná alokácia: 8,746 mil. Eur. Plánovaný termín vyhlásenia projektu sa upravuje na 1Q/2024. Upravuje sa názov projektu na *Podpora účasti SR v Európskom výskumnom priestore II*. Upravené znenie výzvy je v prílohe č. 1 pod novým číslom 1.3.12.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. Navrhuje sa doplnenie novej výzvy do predbežného plánu: V*ýzva na podporu účasti v aktivitách Európskeho aktu o čipoch CHipsJU*. Znenie výzvy je v prílohe č. 1 pod číslom 1.3.13.

Odôvodnenie: Návrh sa predkladá na základe zmeny priorít rezortu.

1. V rámci výzvy č. *1.4.1. Strategický výskum a vývoj prostredníctvom partnerstiev* sa znižuje indikatívna alokácia na 112,55 mil. eur. Pôvodná alokácia: 150 mil. eur. Plánovaný termín vyhlásenia výzvy sa precizuje na 3Q/2024. Upravené znenie výzvy je v prílohe č. 1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci výzvy č. *1.6.11. Podpora špičkového výskumu a vývoja od myšlienky k produktu s prienikom na vesmír* sa precizuje plánovaný termín vyhlásenia výzvy na 3Q/2024. Upravené znenie výzvy je v prílohe č. 1 pod novým číslom 1.6.10.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci projektu č. *1.7.3. Národný projekt Národný informačný systém podpory výskumu a vývoja* sa znižuje plánovaná výška grantu na projekt na 35,048 mil. eur. Pôvodná plánovaná výška grantu na projekt: 52 mil. eur. Zároveň sa precizuje plánovaný termín vyhlásenia projektu na 1Q/2024. Upravuje sa názov projektu na *Národný informačný systém podpory výskumu a vývoja – prístup k elektronickým informačným zdrojom*. Upravené znenie výzvy je v prílohe č. 1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

1. V rámci projektu č. *1.7.5. Národný projekt Obnova a rozvoj dátového centra a informačných systémov CVTI SR* sa znižuje plánovaná výška grantu na projekt na 25 mil. eur. Pôvodná plánovaná výška grantu na projekt: 32,4 mil. eur. Upravené znenie výzvy je v prílohe č. 1.

Odôvodnenie: Návrh sa predkladá na základe chýbajúcej dokumentácie, problému s informačným systémom, stavu aktuálneho dopytu a zmeny priorít rezortu.

Aktualizácia predbežného plánu predložená Ministerstvom hospodárstva SR zahŕňa tieto zmeny:

1. Vypustenie výzvy č. *1.3.2. Podpora projektov so známkou Seal of Excellence pre podniky zapojené do EIC Transition/Accelerator*.

Odôvodnenie: Výzva aktuálne nie je zahrnutá v Harmonograme plánovaných výziev Programu Slovensko 2021 - 2027 na rok 2024. MH SR navrhuje, zatiaľ pilotne, využitie preferovanej alternatívy (uvedená k opatreniu v poznámke pod čiarou na str. 30: Preferovanou alternatívou k výzve je možnosť prevodu zdrojov v zmysle čl. 26 NUS (transfer zdrojov do priamo riadeného programu). Návrh využitia možnosti transferu bol zo strany MH SR zaslaný aj na RO/MIRRI SR dňa 31.5.2024 v odpovedi na požiadavku na predloženie vstupov do strednodobého preskúmania Programu Slovensko (P SK), ktoré by malo byť spojené aj s jeho revíziou v roku 2025.

1. V rámci výzvy č. *1.6.1. Podpora projektov priemyselného výskumu a experimentálneho vývoja* sa upravuje indikatívna alokácia na 70 mil. eur. Pôvodná plánovaná alokácia: 114,2 mil. eur. Zároveň sa upravuje plánovaný termín vyhlásenia výzvy na 3Q/2024. Pôvodne schválený termín: 1Q/2024. Upravené znenie výzvy je v prílohe č. 1.

Odôvodnenie: V rámci aktualizácie Harmonogramu plánovaných výziev Programu Slovensko 2021 - 2027 na rok 2024 bola upravená indikatívna výška alokácie na výzvu tak, aby zohľadňovala sumu flexibility, ktorej definitívne pridelenie môže EK potvrdiť až na základe posúdenia výsledkov strednodobého preskúmania v roku 2025. Po pridelení sumy flexibility môže byť alokácia výzvy navýšená. Posun v termíne vyhlásenia výzvy nastal z dôvodu časovej náročnosti jej prípravy, vrátane potreby nastavenia vhodných deliacich línií s obdobnými nástrojmi podpory, ale aj v kontexte prehodnocovania systému implementácie P SK v gescii MH SR. Výzva je aktuálne v stave prípravy.

1. Vypustenie výzvy č. *1.6.2. Podpora projektov priemyselného výskumu a experimentálneho vývoja (FST)*.

Odôvodnenie: Vzhľadom na aktuálne prehodnocovanie systému implementácie P SK v gescii MH SR sa vyhlásenie osobitnej výzvy na podporu priemyselného výskumu a experimentálneho vývoja iba v regiónoch Fondu na spravodlivú transformáciu neplánuje. Dôvodom je otázna absorpčná kapacita územia FST a zároveň postačujúca disponibilná alokácia na podporu podnikového výskumu a vývoja (VaV) v špecifickom cieli 1.1 P SK. Ďalším dôvodom je tiež potreba presunu disponibilnej alokácie do výzvy na synergickú podporu projektov, ktorým sa poskytuje regionálna investičná pomoc, určená pre veľké podniky v regióne hornej Nitry. MH SR pripravuje dopytovo-orientovanú výzvu na podporu projektov priemyselného výskumu a experimentálneho vývoja pre všetky regióny SR, teda vrátane regiónov FST (opatrenie 1.6.1). Cieľom tejto výzvy bude, rovnako ako pri pôvodne plánovanej výzve FST, podpora zvýšenia stupňa inovatívnosti a konkurencieschopnosti podnikateľského sektora prostredníctvom realizácie projektov priemyselného výskumu a experimentálneho vývoja a z toho vyplývajúce zvýšenie podnikových výdavkov na predmetné aktivity. Vyhlásenie výzvy je plánované na 3Q 2024.

1. V rámci výzvy č. *1.7.2. Podpora sieťovania podnikov* sa upravuje plánovaný termín vyhlásenia výzvy na 3Q/2024. Pôvodne schválený termín:1Q/2024. Upravené znenie výzvy je v prílohe č. 1.

Odôvodnenie: Posun v termíne vyhlásenia výzvy nastal z dôvodu prehodnocovania systému implementácie P SK v gescii MH SR.

1. V rámci výzvy č. *1.7.6. Národný projekt Podpora internacionalizácie MSP 2* sa upravuje plánovaná výška grantu na projekt na 12,7 mil. eur. Pôvodná plánovaná výška: 24 mil. eur. Zároveň sa indikuje pravdepodobná zmena v termíne vyhlásenia výzvy. Upravené znenie výzvy je v prílohe č. 1.

Odôvodnenie: Zmena z dôvodu prehodnocovania systému implementácie Programu Slovensko v gescii MH SR.

1. V rámci výzvy č. *1.7.7. Národný projekt Horizontálna podpora malého a stredného podnikania* sa upravuje plánovaná výška grantu na projekt na 7 mil. eur. Pôvodne plánovaná výška: 12,5 mil. eur. Upravené znenie výzvy je v prílohe č. 1.

Odôvodnenie: Zmena z dôvodu prehodnocovania systému implementácie Programu Slovensko v gescii MH SR.

Aktualizácia predbežného plánu predložená Ministerstvom zdravotníctva SR zahŕňa tieto zmeny:

1. V rámci výzvy č. *1.6.7. Podpora aplikovaného biomedicínskeho výskumu* sa upravuje plánovaný termín vyhlásenia a uzavretia výzvy na september 2024 a november 2024. Pôvodne schválený termín: vyhlásenie výzvy - máj 2024, uzavretie výzvy - júl 2024. Upravené znenie výzvy je v prílohe č. 1 pod novým číslom 1.6.6.

Odôvodnenie: Návrh sa predkladá na základe posunu schválenia Plánu financovania RVVTI dňa 14. 3. 2024 a nevyhnutnej požiadavky Úradu vlády VAIA zaradiť MZ SR ako spolupracujúci subjekt v rámci Dohody o spolupráci medzi MZ SR a Úradom vlády SR, VAIA (schválený na zasadnutí vlády 15. 5. 2024). Podpísanie dohody medzi MZ SR a Úradom vlády SR je nevyhnutnou podmienkou pridelenia alokácie na vyššie uvedenú Výzvu. Od marca 2024 prebiehajú intenzívne rokovania za účelom sfinalizovania a skonsolidovania Dohody o spolupráci. Momentálne nie je možné predikovať termín ukončenia tohto procesu.

1. Projektč. *1.2.4. Národný program klinického výskumu* sa upravuje na výzvu *Dobudovanie výskumných infraštruktúr pre riešenie celospoločenských výziev a mimoriadnych situácií (infraštruktúra pre klinický výskum).* Precizuje sa predpokladaná indikatívna alokácia na 15,41 mil. eur. Zároveň sa upravuje plánovaný termín vyhlásenie výzvy na apríl 2025. Pôvodne schválený termín: jún 2024. Upravené znenie výzvy je v prílohe č. 1 pod novým číslom 2.2.3.

Odôvodnenie: Návrh sa predkladá na základe výsledku diskusií pracovnej skupiny domény Zdravá spoločnosť. Bol upravený text výzvy, aby bolo jasné, že forma podpory (NP, DOP, alebo kombinácia) bude výsledkom ďalšej diskusie v rámci domény Zdravá spoločnosť. Zároveň bol text výzvy upravený do flexibilnejšej formy, aby nebolo nutné pri každom výsledku diskusie v rámci domény Zdravá spoločnosť meniť aj podklad v rámci dokumentu Predbežný plán financovania podpory výskumu, vývoja a inovácií.

1. Projekt č. *1.2.5. Národný projekt Národná biobanková sieť* sa upravuje na výzvu *Dobudovanie výskumných infraštruktúr pre riešenie celospoločenských výziev a mimoriadnych situácií (biobanková infraštruktúra).* Znižuje sa predpokladaná indikatívna alokácia na 15,41 mil. eur. Pôvodná plánovaná alokácia: 32 mil. eur. Zároveň sa upravuje plánovaný termín vyhlásenia výzvy na január 2025. Pôvodne schválený termín: september 2024. Upravené znenie výzvy je v prílohe č. 1 pod novým číslom 2.2.4.

Odôvodnenie: Návrh sa predkladá na základe výsledku diskusií pracovnej skupiny domény Zdravá spoločnosť. Bol upravený text výzvy, aby bolo jasné, že forma podpory (NP, DOP, alebo kombinácia) bude výsledkom ďalšej diskusie v rámci domény Zdravá spoločnosť. Zároveň bol text výzvy upravený do flexibilnejšej formy, aby nebolo nutné pri každom výsledku diskusie v rámci domény Zdravá spoločnosť meniť aj podklad v rámci dokumentu Predbežný plán financovania podpory výskumu, vývoja a inovácií.

1. V rámci výzvy č. *1.3.8. Podpora medzinárodnej spolupráce v oblasti výskumu, vývoja a inovácií – doména Zdravá* *spoločnosť* sa precizuje indikatívna alokácia na 8,5 mil. eur a upravuje sa obsah výzvy. Zároveň sa upravuje plánovaný termín vyhlásenie výzvy na október 2024. Pôvodne schválený termín: marec 2024. Upravené znenie výzvy je v prílohe č. 1 pod novým číslom 1.3.10.

Odôvodnenie: Návrh sa predkladá na základe požiadaviek členov pracovnej skupiny domény Zdravá spoločnosť.

1. Projekt č. *1.6.8. Podpora aplikovaného výskumu, vývoja prelomových technológií a inovácií v zdravotníctve* sa upravuje na výzvu *Dobudovanie výskumných infraštruktúr - podpora aplikovaného výskumu a vývoja pre projekty od myšlienky k produktu v doméne Zdravá spoločnosť.* Zvyšuje sa indikatívna alokácia na 50 mil. eur. Pôvodná plánovaná alokácia: 32 mil. eur. Zároveň sa upravuje plánovaný termín vyhlásenia výzvy na september 2024. Pôvodne schválený termín: marec 2024. Upravené znenie výzvy je v prílohe č. 1 pod novým číslom 1.6.7.

Odôvodnenie: Návrh sa predkladá na základe požiadaviek členov pracovnej skupiny domény Zdravá spoločnosť.

1. Projekt č. *1.6.16. Národný projekt Misia zdravie – cesta pacienta v oblasti nádorových ochorení, ochorení mozgu a kardiovaskulárneho systému* sa upravuje na *Dobudovanie výskumných infraštruktúr pre riešenie celospoločenských výziev a mimoriadnych situácií (onko, kardio a neuro a detský pacient).* Zvyšuje sa indikatívna alokácia na 52 mil. eur. Pôvodná plánovaná alokácia: 40 mil. eur. Zároveň sa upravuje plánovaný termín vyhlásenia výzvy na apríl 2025. Pôvodne schválený termín: september 2024. Upravené znenie výzvy je v prílohe č. 1 pod novým číslom 2.2.5.

Odôvodnenie: Návrh sa predkladá na základe výsledku diskusií pracovnej skupiny domény Zdravá spoločnosť. Bol upravený text výzvy, aby bolo jasné, že forma podpory (NP, DOP, alebo kombinácia) bude výsledkom ďalšej diskusie v rámci domény Zdravá spoločnosť. Zároveň bol text výzvy upravený do flexibilnejšej formy, aby nebolo nutné pri každom výsledku diskusie v rámci domény Zdravá spoločnosť meniť aj podklad v rámci dokumentu Predbežný plán financovania podpory výskumu, vývoja a inovácií.

1. Navrhuje sa doplnenie novej výzvy do predbežného plánu: *Dobudovanie výskumnej infraštruktúry pre excelentných výskumníkov v doméne Zdravá spoločnosť.* Znenie výzvy je v prílohe č. 1 pod novým číslom 1.2.5.

Odôvodnenie: Návrh sa predkladá na základe požiadaviek členov pracovnej skupiny domény Zdravá spoločnosť.

1. Navrhuje sa doplnenie novej výzvy do predbežného plánu: *Podpora infraštruktúry pre výskum v rámci projektov spoločného európskeho záujmu v doméne Zdravá spoločnosť - IPCEI.* Znenie projektu je v prílohe č. 1 pod číslom 1.2.6.

Odôvodnenie: Návrh sa predkladá na základe požiadaviek členov pracovnej skupiny domény Zdravá spoločnosť.

Aktualizácia predbežného plánu predložená Úradom vlády SR (Inštitútom pre stratégie a analýzy) zahŕňa tieto zmeny:

1. V rámci výzvy č*. 1.3.4. Global Seed Funds 2024-2025 – podpora spolupráce s tímami MIT* sa upravuje poskytovateľ z Ministerstva investícií, regionálneho rozvoja a informatizácie SR na Inštitút pre stratégie a analýzy na Úrade vlády SR. Upravené znenie výzvy je v prílohe č. 1 pod novým číslom 1.3.6.

Odôvodnenie: Návrh sa predkladá na základe delimitácie Inštitútu pre stratégie a analýzy na Úrade vlády SR dôsledkom čoho prechádza daná výzva z Ministerstva investícií, regionálneho rozvoja a informatizácie SR na Inštitút pre stratégie a analýzy na Úrade vlády SR.

Prílohy:

Príloha č. 1: Konsolidovaný Predbežný plán so zapracovanými zmenami

Príloha č. 2: Stanovisko Koordinačnej platformy.