## **Príloha č. 2: Stanovisko Koordinačnej platformy Rady vlády SR pre vedu, techniku a inovácie**

Koordinačná platforma na zasadnutí dňa 12.9.2024 diskutovala o aktualizácii Predbežného plánu financovania a súhlasila so schválením predloženej aktualizácie Predbežného plánu financovania s pripomienkami Klubu 500, ku ktorým sa na stretnutí pridali aj ďalší zástupcovia zamestnávateľov.

Pripomienky:

1. Žiada sa vypustiť projekt STRATUM navrhnutý MŠVVaM SR, ktorého zámer nebol doteraz na žiadnej platforme diskutovaný
2. Nesúhlas so znižovaním alokácii pri výzvach Podpora projektov priemyselného výskumu a experimentálneho vývoja a Strategický výskum a vývoj prostredníctvom partnerstiev, ktorých poskytovateľom je MH SR a MŠVVaM SR.

Poznámka: V rámci diskusie bolo k pripomienkam vysvetlené:

* K pripomienke č. 1 zástupca MŠVVaM SR uviedol, že predmetný projekt bol diskutovaný už v skoršom období a omylom nebol zaradený do prvej verzie Predbežného plánu financovania,
* K pripomienke č. 2 zástupca MIRRI SR uviedol, že príslušné znižovanie súvisí s procesmi Programu Slovensko a viazaním tzv. “flexibility” vo výške viac ako 16% celkovej alokácie, a to do momentu strednodobého preskúmania Programu Slovensko.